MOKYMŲ SUTARTIS Nr.

Data:

MB ”Skandinavų kalbų studija“, įm.k. 304753055 (toliau vadinama – Organizatoriumi), ), ir **\_\_\_\_\_\_\_\_\_\_\_\_\_\_\_** toliau vadinama(-s) “Dalyviu”, sudarė šią mokymų sutartį, toliau vadinama sutartimi.

1. **Sutarties objektas.**
   1. Pagal šios sutarties nuostatas organizatorius įsipareigoja organizuoti dalyviui, norvegų kalbos mokymus (toliau vadinama – mokymais), o dalyvis įsipareigoja už juos sumokėti organizatoriui šios sutarties 4.1. punkte nustatytą mokestį, laikydamasis sutarties 4.1.1. - 4.1.3. punktuose numatytos tvarkos.
   2. Pagal šios sutarties nuostatas organizatorius organizuoja Mokymus tokia tvarka:
      1. **Mokymų trukmė:**
      2. **Mokymų lygis:**
      3. **Mokymų dienos:**
      4. **Mokymų vieta:**
   3. Pasikeitus sutarties 1.2. punkte nustatytai tvarkai, organizatorius įsipareigoja kuo skubiau informuoti dalyvį.
   4. Organizatorius mokymus organizuoja pagal savo nuožiūra sudarytą mokymo programą ir pagal organizatoriaus nustatytą tvarkaraštį.
2. **Organizatoriaus teisės ir pareigos.**

2.1. Organizatorius turi teisę atšaukti mokymus tik dėl svarbių priežasčių, apie kurias nedelsiant informuoja dalyvį. Tokiomis priežastimis gali būti sutarties 2.2. punkto aplinkybės arba nenugalima jėga.

2.2. Nesusirinkus minimalaus dalyvių skaičiaus, organizatorius įsipareigoja informuoti dalyvį elektroniniu paštu arba telefonu apie mokymų anuliavimą likus ne mažiau kaip 2 (dviems) darbo dienoms iki mokymų pradžios.

2.3. Prieš pradedant mokymus organizatorius savo nuožiūra nustato dalyvio norvegų kalbos žinių lygį ir jam mokytį paskiria atitinkamos kvalifikacijos dėstytoją. (kalbos lygis nustatomas dalyvio prašymu arba jei organizatorius mato tam būtinybę).

2.4. Jeigu organizatorius nepraveda dalyviui mokymų ar jų dalies dėl priežasčių, nepriklausančių nuo organizatoriaus, tai organizatorius privalo atitinkamą mokymų dalį dalyviui pravesti kitu tarp šalių suderintu laiku. Jeigu organizatorius nepraveda mokymų ar jų dalies dėl dalyvio kaltės, tai organizatorius neprivalo dalyviui pravesti atitinkamos mokymų dalies, taip pat neprivalo grąžinti už nepravestą mokymų dalį sumokėtų pinigų.

2.5. Dalyviui pažeidus šioje sutartyje numatytus įsipareigojimus, organizatorius turi teisę vienašališku sprendimu nutraukti šią sutartį. Tokiu atveju sutartis laikoma nutraukta nuo sprendimo priėmimo dienos, tačiau organiztorius privalo informuoti dalyvį apie sutarties nutraukimą per 5 (penkias) darbo dienas nuo sprendimo priėmimo dienos. Sutarties nutraukimo atveju, dalyvio pagal šios sutarties nuostatas sumokėti pinigai lieka organizatoriui.

2.6. Mokymų pabaigoje organizatorius įsipareigoja suorganizuoti dalyvio žinių patikrinimą bei išduoti išklausytų mokymų pažymėjimą.

2.7. Organizatorius turi teisę neišduoti mokymų pažymėjimo, jei dalyvis be pateisinamos priežasties praleido daugiau nei 30 proc. mokymų ir/ar baigiamajame žinių patikrinime surinko mažiau nei 60 proc. balų.

2.8. Organizatorius, dalyviui pareikalavus, įsipareigoja suteikti jam visą informaciją, susijusią su mokymais ir/ar šios sutarties vykdymu.

2.9. Organizatorius ir dalyvis susitaria, kad šioje sutartyje numatytais atvejais negrąžinami pinigai yra laikomi bauda už sutartinių įsipareigojimų nevykdymą, ir organizatorius neprivalo įrodyti dalyviui sutartinių įsipareigojimų nevykdymo padarytų nuostolių dydžio.

2.10. Dalyviui nesumokėjus už mokymų paslaugas pagal šios sutarties 4.1. punktą, organizatorius skaičiuoja 0,07 procento palūkanų už kiekvieną uždelstą dieną.

2.11. Organizatorius pats savo nuožiūra paskiria dėstytoją grupei. Dalyvis negali atsisakyti mokymų, kurios priežastimi būtų paskirtas dėstytojas, jeigu dėstytojo kvalifikacija tinkama vesti mokymus atitinkamam kalbos lygiui.

1. **Dalyvio teisės ir pareigos.**

3.1. Dalyvis įsipareigoja laiku ir tinkamai sumokėti už jam pagal šios sutarties nuostatas teikiamas paslaugas.

3.2. Dalyvis įsipareigoja lankyti mokymus pagal iš anksto su organizatoriumi suderintą grafiką.

3.2.1. Individualių mokymų atveju dalyvis įsipareigoja ne vėliau nei 24 val. Iki sutartos paskaitos pranešti apie nedalyvavimą pamokoje. Jeigu apie nedalyvavimą pranešama vėliau, tuomet laikoma, jog paslauga atlikta ir mokestis už pamoką nuskaitomas.

3.3. Dalyvis įsipareigoja užtikrinti, kad laikysis mokymus vykdančių dėstytojų nurodymų, bendrų etikos bei moralės principų, įmonės, kurioje vykdomi mokymai, tvarkos taisyklių.

3.4. Dalyvis įsipareigoja atlyginti padarytą žalą mokymus organizuojančiai įmonei ir/ar tretiesiems asmenims (sugadintą inventorių ir kt.).

3.5. Dalyvis turi teisę atsisakyti vykdomų mokymų, raštiškai informuodamas apie tai organizatorių, tokiu atveju šios sutarties 4.1. punkte nustatytas mokestis dalyviui grąžinamas šios sutarties 4.3 ir 4.4. punktuose nustatyta tvarka.

3.5.1. Atsisakymo priežastimi negali būti dalyvių skačius grupėje. (grupėje gali būti nuo 4 iki 10 dalyvių, nebent organizatorius nusprendžia kitaip ir daugiau nei 50% dalyvių pritaria organizatoriaus sprendimui).

1. **Paslaugų kaina ir apmokėjimo sąlygos.**

4.1. Už mokymus dalyvis privalo sumokėti **\_\_\_\_\_** eur mokestį iki **\_\_\_\_\_\_\_\_\_\_\_\_\_**. Nustatytas mokėjimas mokamas bankiniu pavedimu į sutartyje nurodytą organizatoriaus sąskaitą.

4.2. Dalyviui laiku nesumokėjus 4.1. punkte numatyto mokesčio ar jo dalies, organizatorius turi teisę vienašališku sprendimu sustabdyti visų pagal šią sutartį prisiimtų įsipareigojimų vykdymą.

4.3. Dalyviui atsisakius vykdomų mokymų likus 2 (dviems) darbo dienoms iki mokymų pradžios, grąžinamas visas mokestis, sumokėtas pagal 4.1. sutarties punktą.

4.4. Dalyviui atsisakius vykdomų mokymų mokymams prasidėjus, grąžinamas likutis už neįvykdytas paslaugas nuskaičiavus 20 proc. dydžio administravimo mokestį nuo likutinės sumos.

1. **Bendrosios sąlygos.**

5.1. Šalys įsipareigoja saugoti informaciją, nurodytą šioje sutartyje, taip pat informacijos, kurią šalys gavo/suteikė viena kitais šios sutarties sudarymo metu, konfidencialumą ir be išankstinio raštiško kitos šalies sutikimo neskleisti šios informacijos tretiesiems asmenims, išskyrus įstatymų numatytais atvejais arba jeigu toks atskleidimas reikalingas tinkamiems šalių įsipareigojimams pagal sutartį vykdymui.

5.2. Ginčai, kylantys iš šios sutarties nuostatų, sprendžiami derybų keliu, o nepavykus susitarti – Lietuvos Respublikos įstatymų numatyta tvarka. Šalių susitarimu yra nustatoma, kad visi ginčai, kylantys iš šios sutarties nuostatų, bus sprendžiami teisme pagal organizatoriaus buveinės vietą.

5.3. Ši sutartis gali būti keičiama ar papildoma raštišku šalių susitarimu. Sutarties pakeitimai ir papildymai įsigalioja nuo jų pasirašymo momento.

5.4. Ši sutartis sudaryta dviem egzemplioriais, kurie turi vienodą teisinę galią, ir kurie po vieną įteikti šalims.

5.5. Pranešimai, sąskaitos ir dalykinė korespondencija tarp šalių bus siunčiama šios sutarties 6 punkte nurodytais adresais. Šalių elektroniniu paštu siųsta ir gauta korespondencija laikoma įteikta ir gauta. Pasikeitus šalių adresams ar rekvizitams, šalys privalo viena kitą nedelsiant informuoti apie pasikeitimus.

5.6. Abi šalys perskaitė šią sutartį, suprato jos turinį ir pasekmes, ir pasirašė ją kaip dokumentą, atitinkantį jų poreikius ir tikslus.

1. **Juridiniai šalių adresai, rekvizitai bei parašai.**

|  |  |
| --- | --- |
| **Organizatorius** | **Dalyvis** |
| MB “Skandinavų kalbų studija”  Kaštonų g. 5-8a, Vilnius  Įm.k. 304753055  Sąsk. nr: LT937300010154233717  El. Paštas: info@norvegukursai.lt  Interneto puslapis: www.norvegukursai.lt | Vardas/pavardė:  Adresas:  Telefonas:  El. paštas: |

Organizatoriaus parašas Dalyvio parašas